આ અંગેની વિગત એવી છે કે સુરતના અડાજણ વિસ્તારમાં આવેલા આમ્રપાલી રો હાઉસ નં.૧૩માં દારૂની મહેફિલ ચાલતી હોવાના બાતમી અડાજણ પોલીસને મળી હતી. બાતમીના આધારે મોડી રાત્રે પોલીસે રો હાઉસ પર દરોડા પાડતાં સિટી મામલતદાર વિનોદ મૈસુરિયા સહિત નવ લોકોને દારૂની મહેફિલ માણતા રંગે હાથ ઝડપી લીધા હતા. ઉલ્લેખનીય છે કે આ રો હાઉસ વિપુલ.પી.ઉમરીગરનું છે. સુરત મૈસુરિયા સમાજની મિટિંગ હોવાનું કહીને મહેફિલ માણતા હોવાનું પોલીસ તપાસમાં સામે આવ્યું છે.